CELEX: 52019PC0569
Language: lv
Date: 2019-11-05
Title: Grozīts priekšlikums PADOMES LĒMUMS par to, lai noslēgtu Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses

EIROPAS KOMISIJA
            Briselē, 5.11.2019
            COM(2019) 569 final
            2012/0324(NLE)
            Grozīts priekšlikums
            PADOMES LĒMUMS
            par to, lai noslēgtu Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               Atbilstīgi Padomes pilnvarojumam, kuru tā piešķīra 2008. gada aprīlī, Komisija ir risinājusi sarunas par Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses. 
            
            
               Nolīgums tika parakstīts 2013. gada 10. jūnijā, ņemot vērā tā noslēgšanu vēlāk, saskaņā ar Padomes un Padomē sanākušo dalībvalstu valdību pārstāvju Lēmumu 2013/398/ES
                  1
               . No ES puses nolīguma puses ir gan Savienība, gan tās dalībvalstis. 
            
            
               Ratifikācijas process ir pabeigts visās dalībvalstīs, izņemot Horvātijas Republiku.  Horvātijas Republika pievienojas nolīgumam saskaņā ar procedūru, kas paredzēta Pievienošanās aktā, kas ir pievienots 2011. gada 5. decembra Pievienošanās līgumam, un attiecīgais protokols par Horvātijas Republikas pievienošanos šim nolīgumam tika parakstīts 2015. gada 19. februārī
                  2
               . 
            
            
               Īpaši ņemot vērā Lisabonas līguma stāšanos spēkā un ievērojot Eiropas Savienības Tiesas 2015. gada 28. aprīļa spriedumu lietā C-28/12, ar šo priekšlikumu groza sākotnējo Komisijas priekšlikumu (COM(2012) 689 final
                  3
               ), ko pieņēma 2012. gada 22. novembrī un pēc tam iesniedza Padomei. Lai atvieglotu izskatīšanu Padomē, viss attiecīgais teksts ir iesniegts kā grozītais priekšlikums. 
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               
                  Šā priekšlikuma juridiskais pamats ir Līguma par Eiropas Savienības darbību 100. panta 2. punkts saistībā ar tā 218. panta 6. punkta a) apakšpunkta v) punktu un 218. panta 7. punktu. 
               
            
            
               3.EX POST NOVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Ex-post novērtējumi/spēkā esošo tiesību aktu atbilstības pārbaudes
            
            
               Neattiecas.
            
            
               4.IETEKME UZ BUDŽETU
            
            
               
                  Priekšlikums neietekmē Savienības budžetu.
               
            
            
               5.CITI ELEMENTI
            
            
               •Ierosinātā nolīguma kopsavilkums
            
            
               
                  Nolīgumu veido pamatteksts, kurā ietverti galvenie principi, un seši pielikumi: I pielikums par saskaņotajiem pakalpojumiem un konkrētajiem maršrutiem, II pielikums par pārejas noteikumiem, III pielikums ar valstu sarakstu, kas minētas nolīguma 3., 4. un 8. pantā un I pielikumā, IV pielikums par civilās aviācijas noteikumiem, V pielikums par saskaņoto lidojumu biežumu konkrētos maršrutos un VI pielikums par regulatīvajām prasībām un standartiem. 
               
            
            
               2012/0324 (NLE)
            
            
               Grozīts priekšlikums
            
            
               PADOMES LĒMUMS
            
         
         
            
               par to, lai noslēgtu Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar tā 218. panta 6. punkta a) apakšpunkta v) punktu un 218. panta 7. punktu,
            
            
               ņemot vērā Eiropas Komisijas priekšlikumu,
            
            
               ņemot vērā Eiropas Parlamenta piekrišanu
                  4
               ,
            
            
               tā kā:
            
            
               (1)Eiropas un Vidusjūras reģiona valstu aviācijas nolīgums starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, tika parakstīts 2013. gada 10. jūnijā, ņemot vērā tā noslēgšanu vēlāk, saskaņā ar Padomes un Padomē sanākušo dalībvalstu valdību pārstāvju Lēmumu 2013/398/ES
                  5
               .
            
            
               (2)Nolīgums ir ratificēts visās dalībvalstīs, izņemot Horvātijas Republiku. Horvātijas Republika pievienojas nolīgumam saskaņā ar procedūru, kas paredzēta Pievienošanās aktā, kas ir pievienots 2011. gada 5. decembra Pievienošanās līgumam, un attiecīgais protokols par Horvātijas Republikas pievienošanos šim nolīgumam tika parakstīts 2015. gada 19. februārī
                  6
               .
            
            
               (3)Nolīgums būtu jāapstiprina Savienības vārdā.
            
            
               (4)Nolīgums būtu jāīsteno atbilstīgi Eiropas Savienības nostājai, ar kuru saskaņā teritorijas, kuras nonāca Izraēlas pārvaldībā 1967. gada jūnijā, nav Izraēlas Valsts teritorijas daļa.
            
            
               (5)Lēmuma 2013/398/ES 4. un 5. pants ietver noteikumus par lēmumu pieņemšanu un pārstāvību dažādos nolīgumā izklāstītos jautājumos. Ņemot vērā Eiropas Savienības Tiesas 2015. gada 28. aprīļa spriedumu lietā C-28/12, minēto noteikumu piemērošana būtu jāpārtrauc. Ņemot vērā Līgumus, par šiem jautājumiem nav nepieciešami jauni noteikumi, ne arī lēmuma 6. pantā ietvertie noteikumi par dalībvalstīm noteikto informācijas sniegšanas pienākumu. Tāpēc Lēmuma 2013/398/ES 4., 5. un 6. pantu būtu jābeidz piemērot no dienas, kad stājas spēkā šis lēmums,
            
            
               IR PIEŅĒMUSI ŠO LĒMUMU. 
            
            
               1. pants
            
            
               Ar šo Savienības vārdā apstiprina Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses
                  7
               .
            
            
               2. pants
            
            
               Nostāju, kas Savienībai jāieņem attiecībā uz Apvienotās komitejas lēmumiem saskaņā ar nolīguma 22. pantu, kuri attiecas vienīgi uz Savienības tiesību aktu iekļaušanu nolīguma IV pielikumā (Noteikumi par civilo aviāciju), ņemot vērā visas nepieciešamās tehniskās korekcijas, pieņem Komisija pēc apspriešanās ar Padomes izraudzīto īpašo komiteju.
            
            
               3. pants
            
            
               Lēmuma 2013/398/ES 4., 5. un 6. pantu beidz piemērot šā lēmuma spēkā stāšanās dienā.
            
            
               4. pants
            
            
               Šis lēmums stājas spēkā tā pieņemšanas dienā.
            
         
         
            
               Briselē,
            
            
               
                     Padomes vārdā —
               
               
                     priekšsēdētājs
               
               
                     [...]
               
            
         
         
            
                  
                     (1)
                  
                        Padomes un Padomē sanākušo dalībvalstu valdību pārstāvju Lēmums 2013/398/ES (2012. gada 20. decembris) par to, lai Eiropas Savienības vārdā parakstītu un provizoriski piemērotu Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses (OV L 208, 2.8.2013., 1–2. lpp.). 
               
               
                  
                     (2)
                  
                        Padomes Lēmums (ES) 2015/372 (2014. gada 8. oktobris) par to, lai Savienības un tās dalībvalstu vārdā parakstītu un provizoriski piemērotu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, lai ņemtu vērā Horvātijas Republikas pievienošanos Eiropas Savienībai (OV L 64, 7.3.2015., 1.–5. lpp.)
               
               
                  
                     (3)
                  
                        
                  https://eur-lex.europa.eu/legal-content/LV/TXT/?uri=celex:52012PC0689
                   
               
               
                  
                     (4)
                  
                        OV C , , . lpp.
               
               
                  
                     (5)
                  
                        Padomes un Padomē sanākušo dalībvalstu valdību pārstāvju Lēmums 2013/398/ES (2012. gada 20. decembris) par to, lai Eiropas Savienības vārdā parakstītu un provizoriski piemērotu Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses (OV L 208, 2.8.2013., 1–2. lpp.).
               
               
                  
                     (6)
                  
                        Padomes Lēmums (ES) 2015/372 (2014. gada 8. oktobris) par to, lai Savienības un tās dalībvalstu vārdā parakstītu un provizoriski piemērotu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, lai ņemtu vērā Horvātijas Republikas pievienošanos Eiropas Savienībai (OV L 64, 7.3.2015., 1.–5. lpp.)
               
               
                  
                     (7)
                  
                        Nolīguma teksts ir publicēts OV L 208, 2.8.2013., 3. lpp. kopā ar lēmumu par tā parakstīšanu.